Fabrizio Moro
Fabrizio Mobrici (esinejanimega Fabrizio Moro; sündinud 9. aprillil 1975 Roomas) on Itaalia laulja ja laululooja. Debüütalbumi andis ta välja 2000. aastal. Suurema tuntuse saavutas ta 2007. aastal, kui võitis Sanremo muusikafestivalil uustulnukate võistluse lauluga "Pensa". Laul jõudis Itaalia singlite edetabelis esikohale. 2018. aastal võitis ta koos Ermal Metaga lauluga "Non mi avete fatto niente" Sanremo muusikafestivali, pääsedes Itaaliat esindama 2018. aasta Eurovisiooni lauluvõistlusel Lissabonis.